text: Internationalt ministermøde: Flere turister skal besøge Vadehavet
  04 februar 2014 kl. 17.17
  Ministre fra Holland, Tyskland og Danmark indleder tirsdag en konference om Vadehavet. Trækfuglene skal have selskab af flere turister.
  Hvert år letter og lander 12 millioner fugle i vadehavsområdet. Nu skal fuglene dele området med turister. Det er målet når ministre fra Holland, Tyskland og Danmark tirsdag indleder en konference, der skal trække flere turister til Vadehavet.
  De tre lande har siden 1978 arbejdet sammen om at beskytte Vadehavet, der er en af verdens vigtigste raste- og foderpladser for fugle. Ud over at skaffe flere turister er målet med konferencen derfor også at sikre flyveruter til trækfuglene henover Vadehavet ned til den afrikanske kystlinje.
  Se mere om, hvad konferencen betyder for den danske del af vadehavet, når TV SYD sender live tirsdag aften fra konferencen i Tønder.
  Konferencen foregår i Tønder og løber indtil torsdag d. 6. februar.
   
  Tyskland, Holland, Danmark - og Vadehavet: - Den tyske og hollandske del af Vadehavet er blevet optaget på UNESCOS liste over verdens kulturarv.- Danmark søgte sidste år om at få den danske del optaget og venter stadig på svar.
  - Læs mere om de tre landes samarbejde om Vadehavet
  